Diari Oficial de la Generalitat Valenciana


Sumari del DOGV 4932, del 26-01-2005 (2005/341)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de diverses parcel·les efectuada per l'Ajuntament de Buñol, per a la construcció d'un centre d'educació secundària, i es procedix a agrupar-les.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/341


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Buñol
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de diverses parcel·les efectuada per l'Ajuntament de Buñol, per a la construcció d'un centre d'educació secundària, i es procedix a agrupar-les. [2005/341]
  
L'Ajuntament de Buñol, en sessions plenàries realitzades els dies 28 de juny de 2001, 28 de gener de 2003 i 30 de setembre de 2003, va acordar la cessió gratuïta a la Generalitat Valenciana de diverses parcel·les de la seua propietat que, una vegada agrupades, conformaran una parcel·la de 16.380 m² situada en l'avinguda Rafael Ridaura de Buñol.
  
A proposta de la Conselleria de Cultura, Educació i Esport, de data 13 de setembre de 2004, es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar la parcel·la a la construcció d'un centre d'educació secundària.
  
Segons el punt primer dels acords de cessió de 28 de gener i 30 de setembre de 2003, els immobles que es cedixen es qualifiquen de domini públic i servici públic, per això resulta d'aplicació al present supòsit el que disposen els articles 37.1 i 44 de la Llei 14/2003, de Patrimoni de la Generalitat Valenciana.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Buñol de les parcel·les següents:
  
Cessió efectuada per Acord de 28 de gener de 2003:
  
1. Parcel·la de terreny de 1.160 m², que confronta al nord, avinguda Rafael Ridaura, al sud, Mariana Sánchez Rodríguez, hui propietat de l'ajuntament (parcel·la 87), al est, barri de Sant Rafael i a l'oest, Tomás Serrano Perelló, hui propietat de l'ajuntament (parcel·la 661).
  
Inscrita en el Registre de la Propietat de Chiva, tom 918, llibre 124 de Buñol, foli 215, finca 16.634.
  
Referència cadastral: parcel·la 659 del polígon 13.
  
2. Parcel·la de terreny de 2.002 m², que ha de segregar-se pel límit sud de la finca registral 16.810, foli 63, llibre 129 de Buñol, tom 948 del Registre de la Propietat de Chiva. La parcel·la que se segrega confronta al nord, amb resta de la finca matriu, al sud, parcel·la 87, hui ajuntament, est, parcel·la 659, hui de l'ajuntament, i oest, amb parcel·les 662 i 863, hui propietat de l'ajuntament.
  
Referència cadastral de la finca matriu: parcel·la 661 del polígon 13.
  
3. Parcel·la de 1.714 m² de superfície que ha de segregar-se pel límit sud de la finca registral 14.685, inscrita en el Registre de la Propietat de Chiva, tom 670, llibre 92 de Buñol, foli 119. La parcel·la que se segrega confronta al nord, resta de la finca matriu, sud, propietat de l'ajuntament, est, Tomás Serrano, hui ajuntament (parcel·la 661) i oest, camí.
  
Referència cadastral: part de la parcel·la 662 del polígon 13.
  
4. Parcel·la de terreny de 876,70 m² de superfície, que confronta al nord amb Miguel Arocas, hui ajuntament (part parcel·la 662), sud, ajuntament (parcel·la 863), est, Tomás Serrano, hui ajuntament (parcel·la 661), i oest, camí.
  
Inscrita en el Registre de la Propietat de Chiva, tom 948, llibre 129 de Buñol, foli 174, finca 6.337.
  
Referència cadastral: part de la parcel·la 662 del polígon 13.
  
5. Parcel·la de terreny de 587,30 m², que confronta al nord, José Carrascosa, hui ajuntament (part parcel·la 662), sud, camí, est, Tomás Serrano, hui ajuntament (parcel·la 661) i oest, camí.
  
Inscrita en el Registre de la Propietat de Chiva, tom 696, llibre 95 de Buñol, foli 168, finca 14.877.
  
Referència cadastral: parcel·la 863 del polígon 13.
  
6. Parcel·la de 2.289 m², que ha de segregar-se pel límit est de la finca registral 3.583, inscrita en el Registre de la Propietat de Chiva, tom 918, llibre 124 de Buñol, foli 151. La parcel·la segregada confronta al nord Emilio Giménez,(parcel·la 663), sud, José Villar, hui ajuntament (parcel·la 670), est Emilio Galindo, hui ajuntament (parcel·la 87) i oest, resta de la finca matriu
  
Referència cadastral de la finca matriu: parcel·la 669 del polígon 13.
  
7. Parcel·la de terreny de 269 m² que ha de segregar-se, pel límit nord, de la finca registral 16.825, inscrita en el Registre de la Propietat de Buñol, tom 948, llibre 129 de Buñol, foli 147. La finca segregada confronta al nord, amb ajuntament, sud, resta de la finca matriu, est, ajuntament i Felicidad Martínez Badía (resta parcel·la 670) i oest, José Grancha García.
  
Referència cadastral de la finca matriu: parcel·la 670 del polígon 13.
  
8. Parcel·la de terreny de 3.602 m² que ha de segregar-se pel límit nord de la finca registral 16.740, inscrita en el Registre de la Propietat de Chiva al tom 923, llibre 126, foli 160. La finca segregada confronta, nord, ajuntament i barri de Sant Rafael, sud, resta de la finca matriu, est, barri de Sant Rafael i oest, ajuntament.
  
Referència cadastral de la finca matriu: part de la parcel·la 87 del polígon 13.
  
9. Parcel·la de 496 m², procedent d'un antic camí propietat municipal, inscrit en el Registre de la Propietat de Chiva, tom 1.039, llibre 141 foli 205, finca 17.423. Confronta al nord, avinguda Rafael Ridaura, sud, parcel·les 669 i 87 del polígon 13, hui ajuntament, est, parcel·les 662, i 863 del polígon 13, hui ajuntament, i oest, parcel·la 663 del polígon 13, hui ajuntament.
  
Referència cadastral: camí cadastral 9031 del polígon 13.
  
Cessió efectuada per Acord de 30 de setembre de 2003:
  
1. Parcel·la de terreny de 1.426 m², que ha de segregar-se pel límit est de la finca registral 2.474, inscrita en el Registre de la Propietat de Chiva, tom 846, llibre 114, foli 7. La finca que se segrega confronta al nord, resta de la finca matriu, sud, finca registral 2.475, de l'ajuntament, est, ajuntament, i oest, resta de la finca matriu.
  
Referència cadastral: part de la parcel·la 663 del polígon 13.
  
2. Parcel·la de terreny de 1.958 m², que ha de segregar-se pel límit est de la finca registral 2475, inscrita en el Registre de la Propietat de Chiva, tom 958, llibre 130 de Buñol, foli 194. La parcel·la segregada confronta al nord, amb finca 2.474 de l'ajuntament, sud, ajuntament, est, ajuntament i oest, resto de la finca matriu.
  
Referència cadastral: part de la parcel·la 663 del polígon 13.
  
Les parcel·les s'accepten lliures de càrregues i gravàmens (llevat del dret de reversió de les finques adquirides per l'ajuntament per mitjà d'expropiació), ocupants i ocupacions, i al corrent de qualsevol despesa.
  
Segon
  
Agrupar les parcel·les cedides, descrites en el punt anterior. La parcel·la agrupada respon a la descripció següent:
  
Parcel·la de terreny de 16.380 m² de superfície destinada a la construcció d'un institut d'ensenyament secundari. La parcel·la confronta, al nord, amb l'avinguda Rafael Ridaura, al sud, amb camí, a l'est, barri de Sant Rafael, i a l'oest, amb el carrer Antonio Machado.
  
Tercer
  
La cessió gratuïta realitzada per l'Ajuntament de Buñol, s'efectua amb la finalitat que s'hi construïsca un institut d'educació secundària, Per a això, per Acord Plenari de 28 de juny de 2001, l'Ajuntament en Ple ha assumit els compromisos següents:
  
- Dotar la parcel·la dels servicis urbanístics que falten per executar per a aconseguir la condició de solar.
  
- Eliminar qualsevol obstacle, servitud o impediment que puga dificultar el normal desenvolupament de les obres i els que es produïren després.
  
- Aportar els projectes necessaris per a la urbanització i eliminació d'obstacles i servituds expressats en els punts anteriors.
  
Quart
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre est, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Cinqué
  
Que es notifique el present acord a l'Ajuntament de Buñol i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.